open-index/open-wikipedia-markdown huggingface dataset:
Πινόκιο 3000

**Πινόκιο το Ρομπότ** ή ***Πινόκιο 3000*** (αγγλικά: **Pinocchio 3000**) είναι ταινία επιστημονικής φαντασίας κινούμενης από υπολογιστή του 2004 που διανέμεται από την Christal Films. Όπως το A.I. Artificial Intelligence (2001), είναι μια φουτουριστική ερμηνεία επιστημονικής φαντασίας του κλασικού μυθιστορήματος του 1883 The Adventures of Pinocchio από τον Carlo Collodi. Σε αυτήν την ταινία, το Pinocchio είναι ένα ρομπότ που ζωντανεύει με την αύξηση της δύναμης μιας πόλης, παρά μια μαριονέτα που κινείται με μαγεία.

Η ταινία επικεντρώνεται στη βασική ιστορία του Πινόκιο που προσπαθεί να ταιριάξει με το να ζει με ανθρώπους, να έχει δυσκολίες, να απογοητευτεί μαζί τους και τελικά να τα ξεπεράσει. Τα περισσότερα από τα βασικά στοιχεία και χαρακτήρες έχουν χρησιμοποιηθεί, σε διαφορετικές μορφές σε άλλες προσαρμογές του Pinocchio.

Η ιστορία λαμβάνει χώρα στην πόλη Scamboville, μια φουτουριστική πόλη που βρίσκεται συνεχώς υπό ανάπτυξη υπό τη βασιλεία της ομώνυμης, Scamboli.        

## Πλοκή
Είναι η ιστορία ενός μικρού ρομπότ με το όνομα Πινόκιο, του οποίου η μεγαλύτερη ευχή είναι να γίνει αληθινό αγόρι. Βρισκόμαστε στο έτος 3000 μ.Χ. Ο Τζεπέτο, με τη βοήθεια του πιστού βοηθού του, Σπένσερ του βιονικού πιγκουίνου, και με τη βοήθεια της ολογραφικής νεράιδας Σιμπερίνα, δημιουργεί τον Πινόκιο, ένα πρωτότυπο υπερρομπότ που έχει αισθήματα. Όμως, πριν προλάβει να του δώσει καρδιά και να τον κάνει αληθινό αγόρι, η Σιμπερίνα επιμένει πως ο Πινόκιο θα πρέπει να μάθει τη διαφορά μεταξύ καλού και κακού.

## Παραπομπές


## Εξωτερικοί σύνδεσμοι

Κατηγορία:Καναδικές ταινίες
Κατηγορία:Ισπανικές ταινίες
Κατηγορία:Γαλλικές ταινίες της δεκαετίας 2000
Κατηγορία:Γαλλικές ταινίες κινουμένων σχεδίων
Κατηγορία:Ισπανικές ταινίες κινουμένων σχεδίων
Κατηγορία:Καναδικές ταινίες κινουμένων σχεδίων
Κατηγορία:Ταινίες του 2004
Κατηγορία:Αγγλόφωνες ταινίες
Κατηγορία:Ταινίες κινουμένων σχεδίων του 2004
Τεραβάντα

**Τεραβάντα** ονομάζεται ένας από τους δύο κλάδους του Βουδισμού. Είναι η επικρατούσα θρησκεία στη Σρι Λάνκα και στις χώρες της Νοτιοανατολικής Ασίας, τη Μιανμάρ, την Καμπότζη, το Λάος και την Ταϊλάνδη. Επειδή επικρατεί περισσότερο στο νότο ονομάζεται και Νότιος Βουδισμός. Έχει 100.000.000 πιστούς και οι διδασκαλίες του εμπεριέχονται στο κυριότερο τμήμα του που είναι ο Κανόνας Πάλι.

Ο Βουδισμός Τεραβάντα που κυριολεκτικά σημαίνει «Η διδασκαλία των Σοφών» ή «Δόγμα των Αρχαίων» είναι ένα αρχαίο παρακλάδι του Βουδισμού Χιναγιάνα. Είναι πιο κοντά στον πρώιμο βουδισμό από τα άλλα υπάρχοντα παρακλάδια. Είναι γραμμένο στην κλασική ινδική γλώσσα Πάλι. Ο αριθμός των πιστών του βουδισμού Τεραβάντα είναι πάνω από 100 εκατομμύρια. Έχει πιστούς σε όλο τον κόσμο, αλλά πιο ευρέως διαδεδομένος βουδισμός αυτής της σχολής βρίσκεται με περισσότερους συγκεντρωμένους πιστούς στη νότια και νοτιοανατολική Ασία.

Η Σρι Λάνκα θεωρείται το κέντρο του βουδισμού Τεραβάντα. Ξεκίνησε να διαδίδεται εκεί από τον 3ο αιώνα π.Χ. Στις μέρες μας έχει 14 εκατομμύρια πιστούς δηλαδή το 70% του πληθυσμού της Σρι Λάνκα. Στη νοτιοανατολική Ασία, η Μιανμάρ θεωρείται το κέντρο του βουδισμού Τεραβάντα στον ηπειρωτικό κορμό της ηπείρου αριθμώντας 51 εκατομμύρια πιστούς δηλαδή το 89% του πληθυσμού της. Στην Ταϊλάνδη διαδόθηκε κατά τον 5ο και 6ο αιώνα μ.Χ. διαμέσου της Μιανμάρ. Έχει σχεδόν 63 εκατομμύρια πιστούς δηλαδή το 95% του πληθυσμού. Στο Λάος μετά τον 16ο αιώνα η χώρα μεταστρέφεται στον βουδισμό Τεραβάντα. Στις μέρες μας υπολογίζονται 4 εκατομμύρια πιστοί δηλαδή το 67% του πληθυσμού. Στην Καμπότζη η εξέλιξη αυτού του βουδισμού ήταν λίγο περίπλοκη. Στις αρχές του 7ου αιώνα μ.Χ. η χώρα μοιραζόταν μεταξύ επιρροών ινδουιστικών και βουδιστικών. Τον 9ο αιώνα μ.Χ. κυριάρχησε ο βουδισμός μαχαγιάνα αλλά τα ινδουιστικά έθιμα έμεναν ακόμα σε ισχύ. Τελικά τον 14ο αιώνα ο βουδισμός Τεραβάντα κυριάρχησε στη χώρα. Στις μέρες μας σχεδόν 14 εκατομμύρια πιστοί υπάρχουν δηλαδή το 95% του πληθυσμού. Στο Βιετνάμ μόνο το 2% του πληθυσμού πιστεύει στον βουδισμό Τεραβάντα. 

## Παραπομπές

Κατηγορία:Βουδισμός
Kung Fu Yoga

Η ***Kung Fu Yoga*** (功夫瑜伽, Γκονγκ φου γιου τσιά) είναι μια κινεζική κωμωδία περιπέτειας και δράσης του 2017. Σεναριογράφος και σκηνοθέτης είναι ο Στάνλεϊ Τονγκ, ενώ πρωταγωνιστής είναι ο Τζάκι Τσαν. Στους βασικούς ηθοποιούς της ταινίας συμπεριλαμβάνονται οι κινέζοι ηθοποιοί Αρίφ Ραχμάν, Λέι Τσανγκ και Μίγια Μουτσί, καθώς και οι ινδοί ηθοποιοί Σόνου Σουντ, Ντίσα Πατάνι και Αμίρα Νταστούρ. 

Η πρώτη προβολή της ταινίας στην Κίνα έγινε στις 28 Ιανουαρίου 2017. Περιέχει πρωτότυπη μουσική που συνέθεσε ο Νέιθαν Ουάνγκ. Στο τέλος της ταινίας υπάρχει ένα χορευτικό νούμερο σε χορογραφία της Φαράχ Χαν.

Είναι, από άποψη εισπράξεων, η πιο επιτυχημένη ταινία του Τζάκι Τσαν στη Κίνα. Ήταν η πιο επιτυχημένη από άποψη εισπράξεων ταινία στη Κίνα μέχρι το 2017, όταν ξεπεράστηκε από το *[[Never Say Die (ταινία του 2017)|Never Say Die]]* (2017).

## Βασικοί ηθοποιοί

* Τζάκι Τσαν ως Τζακ
* Αρίφ Ραχμάν ως Τζονς Λι
* Λέι Τσανγκ ως Σιαογκουάνγκ
* Μίγια Μουτσί ως Νοουμίν
* Σόνου Σουντ ως Ράνταλ
* Ντίσα Πατάνι ως Ασμίτα
* Τσανγκ Γκουολί
* Αμίρα Νταστούρ ως Κίρα
* Μουχ Μπαχτιάρ Σ. ως Θιαρ
* Ντέιβιντ Τορόκ
* Τζάιν Κουμάρ
* Ουέν Τσιανγκ
* Έρικ Τσανγκ
* Σανγκ Γιουσιάν
* Εσκιντίρ Τεσφάι
* Μοΐντ Ραχμάν ως Όξαν
* Γκοντάν Κουμάρ
* Πωλ Φίλιπ Κλαρκ
* Γιουσιάν Σανγκ
* Τσιανγκ Ουέν

## Παραπομπές

Κατηγορία:Κινέζικες ταινίες
Κατηγορία:Ταινίες του 2017
Κατηγορία:Κινεζόφωνες ταινίες
Κατηγορία:Αγγλόφωνες ταινίες
Κατηγορία:Ταινίες γυρισμένες στην Κίνα
Πραξικόπημα του 1964 στη Βραζιλία

Το **πραξικόπημα στη Βραζιλία το 1964** (Πορτογαλικά: Golpe de estado no Brasil em 1964 ή, πιο συνηθισμένα, golpe de 64) ήταν μια σειρά γεγονότων από τις 31 Μαρτίου έως την 1η Απριλίου που οδήγησαν στην ανατροπή του προέδρου Ζουάου Γκουλάρτ από μέλη των Ενόπλων Δυνάμεων της Βραζιλίας, με την υποστήριξη της κυβέρνησης των Ηνωμένων Πολιτειών. Την επόμενη μέρα, με τον στρατό να έχει ήδη τον έλεγχο της χώρας, το Κογκρέσο της Βραζιλίας εκδηλώθηκε υπέρ του πραξικοπήματος και το ενέκρινε κηρύσσοντας κενή την προεδρία. 

Το πραξικόπημα έθεσε τέλος στην κυβέρνηση του Γκουλάρτ (επίσης γνωστού ως «Jango»), μέλος του Εργατικού Κόμματος της Βραζιλίας, που είχε εκλεγεί δημοκρατικά Αντιπρόεδρος στις ίδιες εκλογές στις οποίες ο συντηρητικός Jânio Quadros, από το Εθνικό Εργατικό Κόμμα με την υποστήριξη της Εθνικής Δημοκρατικής Ένωσης, κέρδισε την προεδρία.

## Παραπομπές


Κατηγορία:Πολιτική της Βραζιλίας
Κατηγορία:Πραξικοπήματα
Κατηγορία:CIA
Μαύρη Δύναμη

μικρογραφία|202x202px|Η υψωμένη μαύρη γροθιά (σύμβολο)

Μαύρη Δύναμη (**Black Power**) είναι πολιτικό σύνθημα και ονομασία που σχετίζεται με ιδεολογίες οι οποίες στοχεύουν στην επίτευξη της αυτοδιάθεσης ανθρώπων αφρικανικής καταγωγής. Χρησιμοποιείται κυρίως, αλλά όχι αποκλειστικά, από Αφροαμερικάνους στις Ηνωμένες Πολιτείες. Το κίνημα της Μαύρης Δύναμης πρωτοστάτησε στα τέλη της δεκαετίας του 1960 με αρχές της δεκαετίας του 1970, δίνοντας έμφαση στη φυλετική υπερηφάνεια και στη δημιουργία πολιτικών και πολιτιστικών θεσμών για την καλλιέργεια και την προώθηση των συλλογικών συμφερόντων των μαύρων και τη διάδοση των αξιών τους.

## Παραπομπές


Κατηγορία:Συνθήματα
Κατηγορία:Ιστορία των Ηνωμένων Πολιτειών
Γκρίμοαλντ ο Πρεσβύτερος

Ο **Γκρίμοαλντ ο Πρεσβύτερος** (Γαλλική γλώσσα : *Grimaud l'Aine*, 616 - 656), μεγαλύτερος γιος του Πεπίνου του Λάντεν και της συζύγου του Αγίας Ίττας ήταν Μαγιορδόμος των ανακτόρων της Αυστρασίας (640 - 656). Με τον θάνατο του πατέρα του έγινε αρχηγός του οίκου των Πεπινιδών και ο ισχυρότερος ευγενής στην Αυστρασία. Ο Ράντολφ της Θουριγγίας επαναστάτησε την ίδια εποχή εναντίον του βασιλιά Σιγεβέρτου Γ΄. Ο Γκρίμοαλντ ο Πρεσβύτερος συμμετείχε στην εκστρατεία που ακολούθησε αλλά ήταν αποτυχημένη ,έσωσε ωστόσο την ζωή του βασιλιά και έγινε ο καλύτερος φίλος του. Ο Σιγεβέρτος Α΄ αφαίρεσε το αξίωμα του Μαγιορδόμου στον Εύδη και το έδωσε στον Γκρίμοαλντ που το κατείχε και ο πατέρας του. Ο Γκρίμοαλντ έπεισε τον άτεκνο βασιλιά να υιοθετήσει τον γιο του, βαπτίστηκε και βασίλευσε αργότερα ως Χιλδεβέρτος ο Υιοθετημένος (656 - 661). Ο Σιγεβέρτος Γ΄ είχε ωστόσο γιο που βασίλευσε αργότερα ως Δαγοβέρτος Β΄, ο Γκρίμοαλντ φοβήθηκε για την τύχη του γιου του και έστειλε τον Δαγοβέρτο σε ένα Ιρλανδικό μοναστήρι ή στην Καθεδρική σχολή του Πουατιέ. Με τον πρόωρο θάνατο του Σιγεβέρτου Α΄ ο Γκρίμοαλντ τοποθέτησε τον γιο του Χιλδεβέρτο στον θρόνο των Φράγκων (656). Ο βασιλιάς της Νευστρίας ωστόσο Κλόβις Β΄ αδελφός του Σιγεβέρτου Γ΄ εκθρόνισε και εκτέλεσε τον Γκρίμοαλντ (656 - 657) ενώνοντας ξανά ολόκληρο το βασίλειο των Φράγκων.

## Παραπομπές
 		


## Πηγές

*Bennett, S.A., "Grimoaldus (1)", A Dictionary of Christian Biography, Murray, 1877
*Christian Settipani, La Préhistoire des Capétiens (Nouvelle histoire généalogique de l'auguste maison de France, Τόμος. 1), 1993
*Liber Historiæ Francorum 43, MGH SS rer Merov II,
*Richard Gerberding, The Rise of the Carolingians and the Liber Historiae Francorum

Κατηγορία:Πεπινίδες
Κατηγορία:Μαγιορδόμοι των ανακτόρων
Μάρτεν Στέκελενμπερχ

Ο **Μάρτεν Στέκελενμπερχ** (*Maarten Stekelenburg*, 22 Σεπτεμβρίου 1982) είναι Ολλανδός ποδοσφαιριστής, ο οποίος αγωνίζεται ως τερματοφύλακας για τον Άγιαξ και την εθνική ομάδα της Ολλανδίας.  

## Σε συλλογικό επίπεδο

Ξεκίνησε την καριέρα του από τον Άγιαξ, με τον οποίο αγωνίστηκε 282 φορές σε εννέα σαιζόν και κέρδισε εννέα τίτλους, συμπεριλαμβανομένων δύο πρωταθλημάτων (2003–04, 2010–11) και τριών κυπέλλων. Ανακηρύχθηκε παίκτης της χρονιάς για τον Άγιαξ το 2008 και το 2011. Το 2011 αποκτήθηκε από τη Ρόμα για 6,3 εκατομμύρια ευρώ. Στη συνέχεια αγωνίστηκε για τις Φούλαμ, Μονακό και Σαουθάμπτον και το 2016 αποκτήθηκε από την Έβερτον.

## Διεθνής καριέρα

Πραγματοποίησε το ντεμπούτο του με την εθνική της Ολλανδίας το 2004 και μέχρι το 2018 είχε πραγματοποιήσει 58 συμμετοχές. Ήταν αλλαγή του Έντβιν φαν ντερ Σαρ στα Μουντιάλ 2006 και Euro 2008 και έπειτα ήταν βασικός στην ομάδα που έφτασε στον τελικό του Μουντιάλ 2010 και που αγωνίστηκε στο Euro 2012.

## Παραπομπές


Στέκελενμπερχ
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Εθνικής Ολλανδίας
Κατηγορία:Ποδοσφαιριστές ΑΦΚ Άγιαξ
Κατηγορία:Ποδοσφαιριστές Ρόμα
Κατηγορία:Ποδοσφαιριστές Φούλαμ ΦΚ
Κατηγορία:Ποδοσφαιριστές ΑΣ Μονακό
Κατηγορία:Ποδοσφαιριστές Σαουθάμπτον ΦΚ
Κατηγορία:Ποδοσφαιριστές Έβερτον
Κατηγορία:Ποδοσφαιριστές Παγκοσμίου Κυπέλλου 2006
Κατηγορία:Ποδοσφαιριστές Παγκοσμίου Κυπέλλου 2010
Κατηγορία:Ποδοσφαιριστές Ευρωπαϊκού Πρωταθλήματος 2008
Κατηγορία:Ποδοσφαιριστές Ευρωπαϊκού Πρωταθλήματος 2012
Κατηγορία:Ποδοσφαιριστές Ευρωπαϊκού Πρωταθλήματος 2020
Μπάβο της Γάνδης

Ο **Άγιος Μπάβο της Γάνδης** (Λιέγη, 622 - 659) Άγιος που εορτάζεται από την Καθολική Εκκλησία και την Ορθόδοξη Εκκλησία ήταν δεύτερος γιος του Πεπίνου του Λάντεν και της συζύγου του Αγίας Ίττας. Τα αδέλφια του ήταν η Αγία Μπέγκα, ο Γκρίμοαλντ ο Πρεσβύτερος και η Γερτρούδη της Νιβέλ. Την εποχή που ήταν νεαρός αριστοκράτης ζούσε με μεγάλη ασωτία, παντρεύτηκε και απέκτησε μιά κόρη. Αμέσως μετά τον θάνατο της συζύγου του άκουσε ένα κήρυγμα του Αγίου Αμάντους σχετικά με τη ματαιότητα της υλικής ζωής και εντυπωσιάστηκε. Με την επιστροφή του απαρνήθηκε τα πλούτη του και ζήτησε να κουρευτεί από τον ίδιο τον Άγιο Αμάντους. Τα επόμενα χρόνια ο Μπάβο συνόδευσε τον Άγιο Αμάντους σε όλες τις ιεραποστολές του στη Γαλλία και τη Φλάνδρα. Σε μια αποστολή συνάντησε έναν άντρα που είχε πουλήσει μερικά χρόνια πριν σαν δούλο, για να εξιλεωθεί για την πράξη του τον οδήγησε με τις αλυσίδες στη φυλακή. Στη συνέχεια έκτισε ένα αβαείο, μοίρασε όλα τα πλούτη του στους φτωχούς και πήγε να ζήσει σαν ερημίτης, στην αρχή έζησε στην κοιλότητα ενός δέντρου και στη συνέχεια σε ένα κελί στο δάσος του αβαείου. Ο Μπάβο πέθανε στη Γάνδη στο σημερινό Βέλγιο, αγιοποιήθηκε από ολόκληρο τον χριστιανισμό και θεωρείται πολιούχος της Γάνδης, στην οποία υπάρχει και ο ομώνυμός του καθεδρικός ναός. Η μνήμη του εορτάζεται την 1η Οκτωβρίου. 

Στη χριστιανική τέχνη ο Μπάβο παρουσιάζεται ως ιππότης που κρατά ένα ξίφος και ένα γεράκι, θεωρείται προστάτης των γερακιών.

## Παραπομπές
 		


## Πηγές

*Attwater, Donald and Catherine Rachel John. The Penguin Dictionary of Saints. 3rd edition. New York: Penguin Books, 1993
*Butler, Alban, The Lives of the Saints, Vol. X,1866
*Tait, William (1840). Tait's Edinburgh Magazine. W. Tait.

Κατηγορία:Πεπινίδες
Όρη Αμπντουλαζίζ

Τα **όρη Αμπντουλαζίζ** ή **τζεμπέλ Αμπντούλ Αζίζ** ή **όρος Αμπντ αλ-Αζίζ** (αραβ. جبل عبدالعزيز) είναι χαμηλή οροσειρά στη βορειοανατολική Συρία, στο Κυβερνείο Αλ Χασακά, περί τα 35 χλμ. δυτικά-νοτιοδυτικά από το κέντρο της πόλεως Hasakah. Ο ορεινός αυτός όγκος εκτείνεται σε διεύθυνση ανατολή-δύση σε μήκος 85 χλμ., πλάτος 15 χλμ. και εμβαδό 840,50 τετραγωνικά χιλιόμετρα, στις παρυφές του κουρδικού Ταύρου. Τα όρη Αμπντουλαζίζ έχουν τη μορφή σειράς χαμηλών κορυφών και λόφων που διακόπτονται από κοιλάδες, και έχουν μέγιστο υψόμετρο 920 μέτρα πάνω από την επιφάνεια της θάλασσας.

Τα όρη πήραν το όνομά τους από τον Αμπντούλ Αζίζ, έναν απόγονο του Αμπντούλ Καντίρ Γκιλάνι, στρατιωτικού διοικητή του Σαλαδίνου, που είχε κάποτε καταλάβει ολόκληρο τον ορεινό όγκο ως οχυρό μέρος. Πριν από αυτόν, το όνομα των βουνών ήταν **Αλ Χιγιάλ** (الحيال).

## Πηγές
* Το λήμμα «Αμπντούλ Αζίζ» στη *Νέα Ελληνική Εγκυκλοπαίδεια* «Χάρη Πάτση», τόμος 5, σελίδα 145

Αμπντουλαζιζ
Μαρία Άννα των Βουρβόνων (1697-1741)

Η **Μαρία Άννα των Βουρβόνων** (*Marie Anne de Bourbon*, 16 Οκτωβρίου 1697 - 11 Αυγούστου 1741) ήταν κόρη του Λουδοβίκου Γ΄, Πρίγκιπα του Κοντέ.

## Βιογραφία
Γεννήθηκε στις 16 Οκτωβρίου 1697 στο Παλάτι των Βερσαλλιών, και ήταν το πέμπτο παιδί και η τέταρτη κόρη του Λουδοβίκου Γ΄, Πρίγκιπα του Κοντέ και της Λουίζας Φραγκίσκης των Βουρβόνων.

Ονομάσθηκε *Μαρία Άννα* από την μεγαλύτερη αδελφή της Μαρία Άννα Ελεονώρα και από την εκ πατρός θεία της Μαρία Άννα, Δούκισσα του Βαντόμ. Υπάρχουν εικασίες ότι η Μαρία Άννα ήταν παιδί από τη σχέση της μητέρας της με τον Φραγκίσκο Λουδοβίκο, Πρίγκιπα του Κοντί.

Η ξαδέλφη της, η Μαρία Λουίζα Ελισάβετ της Ορλεάνης, παντρεύτηκε τον Κάρολο, Δούκα του Μπερί το 1710. Μετά το γάμο της, επέλεξε την Μαρία Άννα για Κυρία Επί Των Τιμών. Η Λουίζα Ελισάβετ μετά τον θάνατο του Καρόλου, έζησε μια ζωή ακολασίας με πολυάριθμους εραστές και επαναλαμβανόμενες εγκυμοσύνες της έδωσαν σύντομα τη φήμη της Μεσσαλίνας. Αυτά τα σκάνδαλα ήταν και η αφορμή για την Μαρία Άννα να παραιτηθεί από τη θέση της.

Το 1719 παντρεύτηκε κρυφά τον εραστή της, τον Λουδοβίκο, Δούκα του Ζουαγιέζ. Το ζευγάρι δεν απέκτησε απογόνους. Το 1724 η Μαρία Άννα μένει χήρα και δεν ξανά παντρεύτηκε ποτέ.

Πέθανε στις 11 Αυγούστου 1741 στο Ξενοδοχείο ντου Πετίτ Λούξεμπουργκ σε ηλικία 43 ετών. Είναι θαμμένη στη Μονή Καρμελιτών του Σαιν Ζακ στο Παρίσι.

## Πρόγονοι

## Τίτλοι
*16 Οκτωβρίου 1697 – 11 Αυγούστου 1741: *Η Γαληνοτάτη Υψηλότητα* Η Δεσποινίδα του Κλερμόν

## Παραπομπές


Κατηγορία:Οίκος των Βουρβόνων
Κατηγορία:Γάλλοι ευγενείς
Κατηγορία:Κυρίες Επί Των Τιμών
Κατηγορία:Δούκισσες του Ζουαγιέζ
Τριαδικός Ύμνος

:*Δεν πρέπει να συγχέεται με τον [[Τρισάγιος ύμνος|Τρισάγιο ύμνο]].*
Ο **Τριαδικός Ύμνος** ή **Ύμνος της Τριάδας** είναι ένας χριστιανικός ύμνος γραμμένος και καταρτισμένος τόσο από αλλά και για εκείνους από ένα πρεσβυτεριανό υπόβαθρο. Έχει κυκλοφορήσει σε δύο εκδόσεις (και οι δύο χρησιμοποιούνται σήμερα σε εκκλησίες) και δημοσιεύεται από τις Εκδόσεις *Great Commission*, ένα κοινό έργο μεταξύ της Ορθόδοξης Πρεσβυτεριανής Εκκλησίας και της Πρεσβυτεριανής Εκκλησίας στην Αμερική. Υπάρχει επίσης μια έκδοση Βαπτιστών για τη χρήση του στις Αναμορφωμένες Βαπτιστικές Εκκλησίες.

## Εκδόσεις
### 1961 και 1990
Ο ύμνος του 1961 καταρτίστηκε αρχικά από την Ορθόδοξη Πρεσβυτεριανή Εκκλησία ως ύμνος που θα περιλάμβανε παραδοσιακούς ύμνους καθώς και μουσικές διευθετήσεις των Ψαλμών κατάλληλων για τη μεταρρυθμισμένη λατρεία.

Ο ύμνος του 1990 είναι επίσημος (αλλά δεν απαιτείται) στην Πρεσβυτεριανή Εκκλησία της Αμερικής και στην Ορθόδοξη Πρεσβυτεριανή Εκκλησία, και έχει επίσης εγκριθεί από ονομασίες όπως η Αναμορφωμένη Πρεσβυτεριανή Εκκλησία. Αυτή η έκδοση περιλαμβάνει ευκρινείς αναγνώσεις και από τους 150 Ψαλμούς και την Ομολογία Πίστεως του Ουέστμινστερ ().

### Έκδοση των Βαπτιστών
Το βιβλίο *Τριαδικός Ύμνος (Βαπτιστική Έκδοση)* () δημοσιεύτηκε το 1995 και ήταν πανομοιότυπο με τον ύμνο του 1961, εκτός από την προσθήκη 42 επιλογών ψαλτηρίων, και μερικές αλλαγές που σχετίζονται με το δόγμα. Οι ύμνοι που υποστηρίζουν το βρεφικό βάπτισμα αντικαταστάθηκαν από αυτούς που αφορούσαν το βάπτισμα των πιστών και η Ομολογία Πίστεως του Ουέστμινστερ αντικαταστάθηκε από την Ομολογία Πίστης του 1689.

## Δείτε επίσης
* Αναμορφωμένοι Βαπτιστές
* Ύμνος του Γελ
* Τρισάγιος Ύμνος

## Παραπομπές


Κατηγορία:Πρεσβυτεριανισμός
Κατηγορία:Εκκλησιαστική υμνολογία
Αμσονία

Η **αμσονία** (*Amsonia*) είναι γένος αγγειόσπερμων φυτών, που ανήκει στην οικογένεια της πικροδάφνης και στην υποοικογένεια ραουβολφιοειδή. Είναι πολυετή ποώδη φυτά και μερικά είδη χρησιμεύουν στην κατασκευή φυτικών φρακτών.

Το γένος περιγράφηκε για πρώτη φορά ως τέτοιο το 1788 και είναι ιθαγενές κυρίως της Βόρειας Αμερικής, με ένα είδος στην Ανατολική Ασία και ένα ακόμη στην ανατολική λεκάνη της Μεσογείου. Πήρε το όνομά του προς τιμή του Άγγλου γιατρού Τζων Άμσον (18ος αιώνας), που έζησε στην Αμερική. Στις ΗΠΑ τα είδη της αμσονίας είναι γνωστά με την κοινή ονομασία *bluestars* (= «γαλάζια άστρα»). Το γένος περιλαμβάνει τα ακόλουθα 18 είδη:

# *Amsonia ciliata* Walter – – νότιες και κεντρικές πεδινές ΗΠΑ
# *Amsonia elliptica* (Thunb. ex Murray) Roem. & Schult. – Κίνα, Ιαπωνία, Κορέα
# *Amsonia fugatei* S.P.McLaughlin – – Νέο Μεξικό
# *Amsonia grandiflora* Alexander – Αριζόνα, Σονόρα, Ντουράνγκο
# *Amsonia hubrichtii* Woodson – Άρκανσο, Οκλαχόμα
# *Amsonia illustris* Woodson – κοιλάδα του Μισσισσιππή, Νεβάδα
# *Amsonia jonesii* Woodson – Αριζόνα, Νέο Μεξικό, Γούτα, Κολοράντο
# *Amsonia kearneyana* Woodson – Αριζόνα
# *Amsonia longiflora* Torr. – Αριζόνα, Νέο Μεξικό, Τέξας, Μεξικό
# *Amsonia ludoviciana* Vail – Λουιζιάνα, Μισισίπι Τζώρτζια
# *[[Αμσονία η ανατολική|Amsonia orientalis]]* Decne. – – Ελλάδα, Τουρκία
# *Amsonia palmeri* A.Gray – Αριζόνα, Νέο Μεξικό, Τέξας, Σονόρα, Τσιουάουα
# *Amsonia peeblesii* Woodson – Αριζόνα
# *Amsonia repens* Shinners – Ανατολ. Τέξας, νοτιοδυτική Λουιζιάνα
# *Amsonia rigida* Shuttlw. ex Small – από την Τζώρτζια μέχρι τη Λουιζιάνα
# *Amsonia tabernaemontana* Walter – νότιες, κεντρικές και ανατολικές ΗΠΑ
# *Amsonia tharpii* Woodson – Δ. Τέξας, Νέο Μεξικό
# *Amsonia tomentosa* Torr. & Frém.

## Παραπομπές


Αμσονια
Λε Καγιεμίτ

thumb|right|255px|Τα καταπράσινα νησιά Λε Καγιεμίτ, το Μεγάλο (αριστερά) και το Μικρό
Τα **Καγιεμίτ** (*Les Cayemites*) είναι ένα ζευγάρι νησιών, που βρίσκονται στον Κόλπο Γκονάβ, κοντά στην ακτή της νοτιοδυτικής Αϊτής, χώρας στην οποία ανήκουν. Τα δύο αυτά νησιά είναι γνωστά ως **Μεγάλο Καγιεμίτ** (*Grande Cayemite*) και **Μικρό Καγιεμίτ** (*Petite Cayemite*). Η συνολική έκτασή τους (εμβαδό) είναι 45 τετραγωνικά χιλιόμετρα. Το Μικρό Καγιεμίτ βρίσκεται ακριβώς στα δυτικά του Μεγάλου Καγιεμίτ. Τα Μεγάλο Καγιεμίτ, με μέγιστο υψόμετρο περίπου 240 μέτρα, είναι κατοικημένο, με 5.022 κατοίκους (εκτίμηση του 2009) και μεγαλύτερο οικισμό το Ανς-α-Μακόν, αλλά δεν έχει πόλεις. Η κοντινότερη πόλη είναι το Ζερεμί, περίπου 35 χιλιόμετρα στα δυτικά των νησιών. Τα νησιά βρίσκονται σε γεωγραφικές συντεταγμένες πλάτος 18°37΄ Βόρειο και μήκος 73°45΄ Δυτικό, και υπάγονται διοικητικώς στο Διαμέρισμα Γκραντ Ανς, το δυτικότερο της Αϊτής.

## Παραπομπές


Λε Καγιεμι
Γιάλοβετς

Το όρος **Γιάλοβετς** (*Jalovec*) είναι βουνό των Ιουλιανών Άλπεων. Με υψόμετρο κορυφής 2.645 μέτρα πάνω από την επιφάνεια της θάλασσας, είναι το έκτο υψηλότερο βουνό στη Σλοβενία. Υψώνεται ανάμεσα στις αλπικές κοιλάδες Τάμαρ, Κορίτνιτσα και Τρέντα. Κοντινές κορυφές είναι η Μάνγκαρτ στα δυτικά, οι Τράβνικ και Μοϊστρόβκα στα ανατολικά, και η Πόνσε στα βόρεια. Ο «Γκρεμός της Ξυλείας» (σλοβεν. *Loška stena*, ιταλ. *Parete di Bretto*) βρίσκεται στη νοτιοδυτική πλαγιά του βουνού.

## Ονομασία
Το Γιάλοβετς αναφέρεται σε γραπτές πηγές από το 1763 έως το 1787 με τις ονομασίες *Jellauz* και *Jelauz* («Γιελάουτς»), που όπως και η σημερινή, προέρχονται από το σλοβενικό επίθετο *jalov* = γυμνός, άγονος. Αυτό προφανώς αναφέρεται στην έλλεψη βλαστήσεως στις πλαγιές του βουνού.

## Δείτε επίσης
* Ιουλιανές Άλπεις

## Παραπομπές


## Εξωτερικοί σύνδεσμοι

* 
* 

Γιαλοβετς
Κατηγορία:Άλπεις
Χοχβάνερ

Το **Χοχβάνερ** (*Hochwanner*) είναι το δεύτερο υψηλότερο βουνό της Γερμανίας, μετά τον ορεινό όγκο της Τσούγκσπιτσε με τις τρεις κορυφές. Η υψηλότερη κορυφή του Χοχβάνερ έχει υψόμετρο 2.744 μέτρα και παλαιότερα ήταν γνωστή ως **Κότμπαχσπίτσε** (*Kothbachspitze*). Από το Χοχβάνερ υπάρχει ευρύτατη θέα της Κοιλάδας του Ράιν (*Reintal*), καθώς και της κοιλάδας του Λόιτας (*Leutaschtal*) στην Αυστρία και της κοιλάδας του Γκάις στην Ελβετία.

Ο πρώτος άνθρωπος που καταγεγραμμένα έφθασε στην κορυφή του Χοχβάνερ ήταν ο Χέρμαν φον Μπαρτ, the **Hochwanner** (formerly: *Kothbachspitze*) is the second highest mountain in Germany το 1870.

## Εικόνες

Αρχείο:Blick vom Hochwanner HQ.jpg|Η θέα από την κορυφή προς τα δυτικά
Αρχείο:Wetterstein Hochwanner.jpg|Η βόρεια πλευρά του βουνού
Αρχείο:Hochwanner 1900.jpg|Τοπίο στο Χοχβάνερ περί το έτος 1900


## Παραπομπές


## Εξωτερικοί σύνδεσμοι
* 
* Το Χοχβάνερ (στη γερμανική)

Κατηγορία:Βουνά των Άλπεων
Κατηγορία:Βουνά της Γερμανίας
Κατηγορία:Βουνά της Αυστρίας
Ευγενίδης

Το ελληνικό επώνυμο **Ευγενίδης** μπορεί να αναφέρεται σε κάποιο από τα παρακάτω πρόσωπα:

* Ανδρέας Ευγενίδης και Ιωάννης Ευγενίδης, αδελφοί αγωνιστές στην Επανάσταση του 1821
* Γεώργιος Ευγενίδης (20ός αι.), ιατρός
* Ευγένιος Ευγενίδης (1882-1954), εφοπλιστής και ευεργέτης
* Ευστάθιος Ευγενίδης (19ος αι. - περ. 1913), ευεργέτης
* Τζέφρι Ευγενίδης (*Jeffrey Kent Eugenides*, γενν. 1960) Αμερικανός συγγραφέας ελληνικής καταγωγής

Κατηγορία:Ελληνικά επώνυμα
Μαρία Άννα της Νάπολης και της Σικελίας

Η **Μαρία Άννα της Νάπολης και της Σικελίας** (*Maria Anna di Napoli e di Sicilia*, 23 Νοεμβρίου 1775 - 22 Φεβρουαρίου 1780) ήταν κόρη του Φερδινάνδου, Δούκα της Καλαβρίας.

## Βιογραφία
Η *Μαρία Άννα Ιωσηφίνα Αντωνία Φραγκίσκη Γαϊτανή Θηρεσία Αμαλία Κλημεντίνη* γεννήθηκε στις 23 Νοεμβρίου 1775 στο Βασιλικό Παλάτι της Νάπολης, και ήταν του Φερδινάνδου, Δούκα της Καλαβρίας, και της Αρχιδούκισσας Μαρίας Καρολίνας της Αυστρίας. Ονομάσθηκε *Μαρία Άννα* από την μητρική θεία της Αρχιδούκισσα Μαρία Άννα της Αυστρίας.

Λόγω του γεγονότος ότι η Μαρία Άννα γεννήθηκε μόλις δέκα μήνες μετά τη γέννηση του αδελφού της Κάρολου, η γέννησή της ήταν εξαιρετικά δύσκολη για τη μητέρα της Μαρία Καρολίνα, και για το μωρό. Ήταν ένα πολύ ευαίσθητο και αδύναμο παιδί. Η υγεία της ήταν πολύ εύθραυστη σε σχέση με τον αδελφό της Κάρολο, ο οποίος αρρώστησε από ευλογιά, μεταφέρθηκε αμέσως στο Παλάτι της Καζέρτα για να αποτρέψουν τη Μαρία Άννα να αρρωστήσει. 

Ο Κάρολος πέθανε στις 17 Δεκεμβρίου 1778, σε ηλικία μόλις τριών ετών. Παρά τις προσπάθειες, η Μαρία Άννα προσβλήθηκε από ευλογιά. Πέθανε στις 22 Φεβρουαρίου 1780 στο Βασιλικό Παλάτι της Νάπολης σε ηλικία 4 ετών. Είναι θαμμένη στη Βασιλική της Αγίας Κλάρας της Νάπολης.

## Τίτλοι
*23 Νοεμβρίου 1775 – 22 Φεβρουαρίου 1780: *Η Βασιλική Υψηλότητα* Πριγκίπισσα Μαρία Άννα της Νάπολης και της Σικελίας, Πριγκίπισσα των Βουρβόνων-Δύο Σικελιών

## Παραπομπές


Κατηγορία:Οίκος των Βουρβόνων-Δύο Σικελιών
Κατηγορία:Ιταλοί ευγενείς
Κατηγορία:Πριγκίπισσες της Σικελίας
Αμπντελμαλέκ Μπενχαμπιλές

Ο **Αμπντελμαλέκ Μπενχαμπιλές** (, 27 Απριλίου 1921 – 28 Δεκεμβρίου 2018) ήταν Αλγερινός πολιτικός. Γεννήθηκε στο Σεβρεΐγ. Διετέλεσε πρόεδρος του Συνταγματικού Συμβουλίου από τις 11 Ιανουαρίου 1992 έως τις 14 Ιανουαρίου 1992, και έπειτα υπήρξε προσωρινός αρχηγός του κράτους, όταν ο στρατός απομάκρυνε τον Τσαντλί Μπεντζεντίντ. Έλαβε το μετάλλιο της 1ης τάξης, της Μεγάλης Ταινίας του Τάγματος του Ανατέλλοντος Ηλίου στις 17 Δεκεμβρίου 2012. 

## Βραβεύσεις

; Εθνικές 

* 50px Μεγαλόσταυρος του Εθνικού Τάγματος της Αξίας 

; Εξωτερικές 

* 50px Μεγάλη Ταινία του Τάγματος του Ανατέλλοντος Ηλίου (Ιαπωνία, 17 Δεκεμβρίου 2012). 

## Παραπομπές


Κατηγορία:Πρόεδροι της Αλγερίας
Ρας αλ Χαϊμά

Το **Ρας αλ Χαϊμά** (, ιστορικά γνωστή ως **Τζουλφάρ**) είναι η μεγαλύτερη πόλη και πρωτεύουσα του Εμιράτου Ρας αλ Χαϊμά στα Ηνωμένα Αραβικά Εμιράτα. Έχει πληθυσμό περίπου 115.949 κατοίκων.

## Ιστορία

Η πόλη του Ρας αλ Χαϊμά ήταν ιστορικά γνωστή ως Τζουλφάρ και φημολογείται ότι είναι ένας από τους παλαιότερους οικισμούς των ΗΑΕ. Σύμφωνα με τον διοικητή του Σάρτζα, Σουλτάν μπιν Μουχαμάντ αλ-Κασίμι, η πόλη ιδρύθηκε από Αρμένιους που εγκατέλειψαν την περιοχή τους λόγω των μογγολικών εισβολών. Στα εξώτερα προάστια της πόλης υπάρχουν σημαντικά αρχαιολογικά ευρήματα. Στην πόλη έλαβαν χώρα δύο εκστρατείες στον Περσικό Κόλπο υπό την ηγεσία των Βρετανών, το 1809 και το 1819. Η περιοχή απέκτησε το ψευδώνυμο "Ακτή των Πειρατών" λόγω των επιδρομών πειρατών σε βρετανικά πλοία. Ο Αλ Κασίμι το αρνήθηκε.

## Παραπομπές


Κατηγορία:Πόλεις των Ηνωμένων Αραβικών Εμιράτων
Τα Μυρμήγκια

**Τα Μυρμήγκια** (αγγλικά: **Antz**) είναι αμερικανική κωμωδία περιπέτειας κινουμένων σχεδίων του 1998, που σκηνοθετήθηκε από τους Έρικ Νταρνέλ και Τιμ Τζόνσον στα σκηνοθετικά ντεμπούτα τους και γράφτηκε από τους Πολ Γουάιτς, Κρις Γουάιτς και Τοντ Άλκοτ. Η ταινία περιλαμβάνει τις φωνές των Γούντι Άλεν, Σάρον Στόουν, Τζένιφερ Λόπεζ, Σιλβέστερ Σταλόνε, Κρίστοφερ Γουόκεν, Νταν Ακρόιντ, Αν Μπάνκροφτ, Ντάνι Γκλόβερ και Τζιν Χάκμαν. Μερικοί από τους κύριους χαρακτήρες μοιράζονται τις ομοιότητες του προσώπου με τους ηθοποιούς που τους εκφράζουν.

## Πλοκή
Ένα νευρικό μυρμήγκι εργάτης που ερωτεύεται μια επαναστάτρια πριγκίπισσα γίνεται σταρ όταν αλλάζει θέσεις με ένα στρατιώτη. Ξεκινώντας να κάνει παρέλαση, βρίσκεται κάτω από τις διαταγές ενός σκληρού στρατηγού. Αλλά στην πραγματικότητα πρόκειται να πολεμήσει ενάντια σε μια στρατιά από τερμίτες.

## Παραπομπές


## Εξωτερικοί σύνδεσμοι
* 

Κατηγορία:Αμερικανικές ταινίες της δεκαετίας 1990
Κατηγορία:Ταινίες παραγωγής DreamWorks
Κατηγορία:Ταινίες του 1998
Κατηγορία:Αμερικανικές κωμικές ταινίες
Κατηγορία:Αγγλόφωνες ταινίες
Κατηγορία:Κωμικές ταινίες κινουμένων σχεδίων
Κατηγορία:Αμερικανικές 3D ταινίες
Κατηγορία:Ψυχοθεραπεία στη μυθοπλασία
Κατηγορία:Ταινίες με μουσική σύνθεση Τζον Πάουελ
Κατηγορία:Ταινίες σε σκηνοθεσία Τιμ Τζόνσον
Κατηγορία:Αμερικανικές ταινίες κινουμένων σχεδίων υπολογιστή
Κατηγορία:Ταινίες σε σκηνοθεσία Έρικ Νταρνέλ
Κατηγορία:Ταινίες κινουμένων σχεδίων του 1998
Νιψιστιάριος

Ο **νιψιστιάριος** ήταν βυζαντινός αυλικός τίτλος και θέση που προοριζόταν για ευνούχους. 

Ο τίτλος μαρτυρείται για πρώτη φορά σε σφραγίδα του 7ου αιώνα, αλλά εγκαταλείφθηκε πολύ πριν τον 14ο αιώνα, καθώς δεν αναφέρεται στο *Βιβλίο Αξιωμάτων* του ψευδο-Κωδινού. Όπως δείχνει η ετυμολογία του (από το *νίπτειν*, «πλύσιμο χεριών»), ο νιψιστιάριος είχε την ευθύνη να κρατάει μία χρυσή, διακοσμημένη με πολύτιμους λίθους λεκάνη νερού και να βοηθά τον Βυζαντινό Αυτοκράτορα να εκτελεί τις τελετουργικές νίψεις, πριν βγει από το Αυτοκρατορικό Παλάτι ή συμμετάσχει σε τελετές. Σύμφωνα με το *[[Κλητορολόγιον]]* του 899, το διακριτικό του αξιώματος ήταν ένα *καμίσιον* (χιτώνας) με κεντημένη πάνω του μια μωβ λεκάνη. Στο *Κλητορολόγιον* κατατάσσεται ως το χαμηλότερο στην ιεραρχία των ειδικών αξιωμάτων για ευνούχους, κάτω από τον *[[Κουβικουλάριος|κουβικουλάριο]]*, αλλά τον 10ο αιώνα υπάρχει μια αναφορά στον ευνούχο Σαμωνά, που προάγεται από *κουβικουλάριος* σε *νιψιστιάριος*. 

## Υποσημειώσεις και παραπομπές
### Υποσημειώσεις

### Παραπομπές


## Πηγές
*   
* 

Κατηγορία:Βυζαντινά αυλικά αξιώματα
Κατηγορία:Βυζαντινοί αυλικοί τίτλοι
Μάρτιν Τζέιμς Μόντι

Ο **Μάρτιν Τζέιμς Μόντι**  (, 24 Οκτωβρίου 1921 – 11 Σεπτεμβρίου 2000) ήταν Αμερικανός πιλότος της Πολεμικής Αεροπορίας των ΗΠΑ (United States Army Air Forces) κατά τη διάρκεια του Β΄ Παγκοσμίου Πολέμου. Έγινε κυρίως γνωστός διότι αυτομόλησε στις δυνάμεις του Άξονα το 1944, λαμβάνοντας μέρος στο ραδιοφωνικό προπαγανδιστικό μηχανισμό της Ναζιστικής Γερμανίας, εντασσόμενος και στα SS. Μετά τη λήξη του πολέμου δικάστηκε και καταδικάστηκε για λιποταξία, αλλά κατόπιν του δόθηκε χάρη και κατατάχθηκε ξανά στην πολεμική αεροπορία. Ωστόσο αργότερα δικάστηκε τελικά για προδοσία και καταδικάστηκε σε 25 χρόνια φυλακή.

## Εξωτερικοί σύνδεσμοι
* 

Κατηγορία:Αμερικανοί στρατιωτικοί
Κατηγορία:Αντικομμουνιστές
Μαρία Φηλικίτη της Σαβοΐας

Η **Μαρία Φηλικίτη της Σαβοΐας** (*Maria Felicita di Savoia*, 19 Μαρτίου 1730 - 13 Μαΐου 1801) από τον Οίκο της Σαβοΐας ήταν κόρη του Κάρολου Εμμανουήλ Γ΄ της Σαρδηνίας.

## Βιογραφία
Η *Μαρία Φηλικίτη Βικτωρία* γεννήθηκε στις 1730 στο Βασιλικό Παλάτι του Τορίνο, και ήταν το τέταρτο παιδί και η τρίτη κόρη του Κάρολου Εμμανουήλ Γ΄ βασιλιά της Σαρδηνίας και της δεύτερης συζύγου του Πολυξένης της Έσσης-Ρότενμπουργκ.

Σε ηλικία τεσσάρων έχασε την μητέρα της και το 1737 ο πατέρας της παντρεύτηκε την Ελισάβετ Θηρεσία της Λωρραίνης (1711-1741). Η Ελισάβετ Θηρεσία αγάπησε τα παιδιά και τα μεγάλωσε σαν δικά της. 

Η Μαρία Φηλικίτη δεν παντρεύτηκε ποτέ. Περιγράφεται ως μια πολύ θρησκευόμενη γυναίκα. Ίδρυσε, με τον Τζιοβάννι Μπαττίστα Καναβέρι, ένα σπίτι στο Τορίνο για χήρες και άπορες ευγενείς γυναίκες το "Οικοτροφείο Πριγκίπισσα Μαρία Φελίσιτα της Σαβοΐας". Αυτό κατέστη δυνατό χάρη σε μια πράξη που είχε εφαρμόσει ο αδερφός της, για τις ανύπαντρες και χήρες γυναίκες στο Βασίλειο της Σαρδηνίας.

Πέθανε στις 13 Μαΐου 1801 στη Ρώμη σε ηλικία 71 ετών. Είναι θαμμένη στη Βασιλική της Σουπέργκα στο Τορίνο.

## Τίτλοι
*19 Μαρτίου 1730 – 13 Μαΐου 1801: *Η Βασιλική Υψηλότητα* Πριγκίπισσα Μαρία Φηλικίτη της Σαβοΐας

## Παραπομπές


Κατηγορία:Οίκος της Σαβοΐας
Κατηγορία:Ιταλοί ευγενείς
Κατηγορία:Πριγκίπισσες της Σαβοΐας
Μαζί Μπορούμε Να Κάνουμε Τα Πάντα

**Μαζί Μπορούμε Να Κάνουμε Τα Πάντα** είναι η πολιτική συμμαχία του Σερβικού Προοδευτικού Κόμματος για τις εκλογές του 2022, τις βουλευτικές και τις τοπικές.

Αποτελεί εξέλιξη από την πρώτη συμμαχία του ΣΠΚ, την «*[[Ας δώσουμε ώθηση στη Σερβία]]*», του 2012. Ακολούθησε η «*Μέλλον με εμπιστοσύνη*» το 2014, η «*Η Σερβία Κερδίζει*» το 2016 και «*[[Για τα Παιδιά Μας (Σερβία)|Για Τα Παιδιά Μας]]*» το 2020. Κορυφαία υποψήφια της συμμαχίας ήταν η Ντανίκα Κρούγιτσιτς, η οποία μπήκε στα ψηφοδέλτια αμέσως μετά το όνομα του αρχηγού, Αλεξάνταρ Βούτσιτς. Η συμμαχία ανακοινώθηκε κατά τις 14 Φεβρουαρίου 2022. Το κόμμα Καλύτερη Σερβία μπήκε στη συμμαχία την τελευταία στιγμή, στις 15 Φεβρουαρίου 2022. Οι κατάλογοι υποψηφίων υποβλήθηκαν στην Επιτροπή Εκλογών στις 16 Φεβρουαρίου, μαζί με 58.000 υπογραφές υποστηρικτών της συμμαχίας. Η έγκριση της Επιτροπής δόθηκε την επόμενη ημέρα.

Στις βουλευτικές εκλογές του 2022 η συμμαχία κέρδισε τις 120 από τις 250 έδρες της Εθνοσυνέλευσης.

## Μέλη της συμμαχίας

## Παραπομπές


Κατηγορία:Πολιτικά κόμματα της Σερβίας
Κώστας Κληρίδης

Ο **Κώστας Κληρίδης** (γενν. Λευκωσία, 8 Ιουλίου 1952) είναι Ελληνοκύπριος νομικός που διετέλεσε Γενικός Εισαγγελέας της Κυπριακής Δημοκρατίας, δικαστής και πρόεδρος επαρχιακών δικαστηρίων.

## Βιογραφικά στοιχεία
Γεννήθηκε στη Λευκωσία και είναι γιος του Λεύκου Κληρίδη. Το 1970 αποφοίτησε από το Παγκύπριο Γυμνάσιο. Έπειτα υπηρέτησε την στρατιωτική του θητεία στην Εθνική Φρουρά και το 1972 μεταβεί στην Αγγλία όπου σπούδασε νομική στο Μίτολ Τεμπλ του Λονδίνου, και αναγορεύθηκε σε barrister–at–law.

Ακολούθως εργάστηκε ως δικηγόρος στην Κύπρο σαν συνεταίρος στο δικηγορικό γραφείο «Λεύκος Κληρίδης και Υιοί». Διετέλεσε εκλεγμένο μέλος και εκτελεστικός γραμματέας της επιτροπής του Δικηγορικού Συλλόγου Λευκωσίας. Το 1988 διορίστηκε στη θέση του Επαρχιακού Δικαστού από το Ανώτατο Δικαστικό Συμβούλιο. Το 1996 προήχθη στη θέση του Ανώτερου Επαρχιακού Δικαστού. Επιπλέον, εξελέγη Γραμματέας της Επιτροπής της Ένωσης Δικαστών Κύπρου. Το 1997 προήχθη στη θέση του Προέδρου Επαρχιακού Δικαστηρίου. Στη συνέχεια διετέλεσε πρόεδρος του Κακουργιοδικείου Λεμεσού και διοικητικός πρόεδρος των Επαρχιακών Δικαστηρίων Λάρνακας-Αμμοχώστου. Τον Μάρτιο του 2008 ανέλαβε διοικητικός πρόεδρος των Επαρχιακών Δικαστηρίων Λευκωσίας-Κερύνειας. Στις 27 Απριλίου 2009 διορίστηκε μέλος του Ανώτατου Δικαστηρίου.

Στις 16 Σεπτεμβρίου 2013 διορίστηκε από τον Πρόεδρος της Κυπριακής Δημοκρατίας, Νίκο Αναστασιάδη, στη θέση του Γενικού Εισαγγελέα. Επί των ήμερων του διακρίθηκε για την δικαιοδοσία του και την πάταξη της διαφθοράς, οπού μέχρι και πολιτικά πρόσωπα οδηγηθήκαν ενώπιων της δικαιοσύνης. Παρέμεινε στη θέση αυτή έως τις 26 Ιουνίου 2020 οπότε και παραιτήθηκε μερικές μέρες πριν από την αφυπηρέτηση του, φέυγοντας με επεισοδιακό τρόπο.

Έχει εκπροσωπήσει την Κύπρο σε διεθνή συνέδρια και σε συμαντικές υποθέσεις διευθών δικαστηρίων. Επιπρόσθετα, έχει δημοσιεύσει άρθρα στον κυπριακό τύπο και σε νομικά περιοδικά επί διαφόρων θεμάτων νομικού και κοινωνικού ενδιαφέροντος.

Είναι νυμφευμένος και έχει ένα υιό.

## Παραπομπές

## Πηγές
*
*

|-

Κατηγορία:Κύπριοι δικαστικοί
Κατηγορία:Κύπριοι δικηγόροι
Κατηγορία:Οικογένεια Κληρίδη
Κατηγορία:Γενικοί Εισαγγελείς της Κυπριακής Δημοκρατίας
Χόρτον (ταινία)

**Χόρτον** (αγγλικά: **Horton Hears a Who!**) είναι αμερικανική ταινία κινουμένων σχεδίων από το 2008, βασισμένη στο ίδιο όνομα που δημιούργησε ο Dr. Seuss, ο οποίος έγραψε επίσης την ιστορία του Grinch. Η ταινία σκηνοθετήθηκε από τους Jimmy Hayward και Steve Martino, και τις φωνές των ηθοποιών Τζιμ Κάρεϊ και Στιβ Καρέλ στην αρχική έκδοση.

## Παραπομπές


## Εξωτερικοί σύνδεσμοι

* 

Κατηγορία:Αμερικανικές ταινίες της δεκαετίας 2000
Κατηγορία:Ταινίες κινουμένων σχεδίων της 20th Century Fox
Κατηγορία:Ταινίες παραγωγής Blue Sky Studios
Κατηγορία:Ταινίες παραγωγής 20th Century Fox
Κατηγορία:Ταινίες του 2008
Κατηγορία:Αμερικανικές κωμικές ταινίες
Κατηγορία:Αγγλόφωνες ταινίες
Κατηγορία:Κωμικές ταινίες κινουμένων σχεδίων
Κατηγορία:Αμερικανικές ταινίες κινουμένων σχεδίων
Κατηγορία:Αμερικανικές 3D ταινίες
Κατηγορία:Ταινίες με μουσική σύνθεση Τζον Πάουελ
Κατηγορία:Αμερικανικές ταινίες κινουμένων σχεδίων υπολογιστή
Κατηγορία:Ταινίες κινουμένων σχεδίων του 2008
Πόλεμος των ουρανίων αλόγων

μικρογραφία|353x353εσ
Ο **Πόλεμος των Ουρανίων αλόγων** (Απλοποιημένα Κινεζικά: 天马之战;) ή ο **Πόλεμος Χαν-Νταγιουάν** (Απλοποιημένα Κινεζικά: 汉宛战争) ήταν στρατιωτική σύγκρουση που διεξήχθη το 104 π.Χ. και το 102 π.Χ. μεταξύ της κινεζικής δυναστείας Χαν και του βασιλείου, που ήταν γνωστό στους Κινέζους ως Νταγιουάν.ο πόλεμος διεξήχθη στην κοιλάδα της Φεργκάνα στο ανατολικότερο άκρο της πρώην Περσικής Αυτοκρατορίας, τώρα το ανατολικότερο τμήμα του Ουζμπεκιστάν. Το αποτέλεσμα ήταν μια νίκη των Χαν και μια προσωρινή επέκταση της ηγεμονίας του βαθιά στην κεντρική Ασία.

Ο Αυτοκράτορας Γου των Χαν είχε λάβει αναφορές από τον διπλωμάτη Ζανγκ Κιαν, ότι το Νταγιουάν είχε ψηλά και ισχυρά άλογα ("ουράνια άλογα") που θα μπορούσαν να βοηθήσουν στην καταπολέμηση του Σιονγκ-νου. Έστειλε απεσταλμένους για να ερευνήσει την περιοχή και να αγοράσει άλογα. Το Νταγιουάν αρνήθηκε τη συμφωνία, με αποτέλεσμα τον θάνατο ενός από τους πρεσβευτές των Χαν και κατάσχεσε τον χρυσό που στάλθηκε ως πληρωμή. Έτσι οι Χαν έστειλε έναν στρατό για να υποτάξει το Νταγιουάν. Η πρώτη τους επιδρομή απέτυχε, αλλά μια δεύτερη, μεγαλύτερη δύναμη νίκησε τους Νταγιουάν, εγκατέστησε ένα καθεστώς ευνοϊκό για τους Χαν, και κέρδισε αρκετά άλογα για να χτίσει αργότερα ένα ιππικό αρκετά ισχυρό για να νικήσει το Σιονγκ-νου στον Πόλεμο των Χαν - Σιονγκ-νου.

## Παραπομπές


## Πηγές
*
*
* 
*

Κατηγορία:Ιστορία της αρχαίας Κίνας
Κατηγορία:Αρχαίοι πόλεμοι
Κολωνιάτι Ιωαννίνων

Το **Κολωνιάτι** είναι χωριό στον νομό Ιωαννίνων. Διοικητικά υπάγεται στη τοπική κοινότητα Μπιζανίου της δημοτικής κοινότητας Μπιζανίου του Δήμου Ιωαννιτών.

Σύμφωνα με την απογραφή του 2011 το χωριό είχε πληθυσμό 77 κατοίκων.

## Παραπομπές


Κατηγορία:Χωριά της περιφερειακής ενότητας Ιωαννίνων
Κατηγορία:Δήμος Ιωαννιτών
Ελβίνα Παλαβιτσίνι

Η **Ελβίνα Παλαβιτσίνι** (*Elvina Pallavicini*, γεννημένη ως Ελβίνα ντει Μέντιτσι ντελ Βασέλο *Elvina dei Medici del Vascello*, 22 Ιανουαρίου 1914 - 29 Αυγούστου 2004) ήταν Ιταλίδα αριστοκράτισσα. Μερικές φορές αναφερόταν ως "Μαύρη Βασίλισσα" ή "Πρώτη Κυρία" της ρωμαϊκής αριστοκρατίας.

## Βιογραφία
Γεννήθηκε στις 22 Ιανουαρίου 1914 στη Γένοβα, και ήταν κόρη του Τζιάκομο, Μάρκησιου Μέντιτσι ντελ Βασέλο και της Όλγας Λούμαν.

Κατά τη διάρκεια της ναζιστικής κατοχής στη Ρώμη μετά την ανακωχή μεταξύ της Ιταλίας και των συμμαχικών ενόπλων δυνάμεων, η Ελβίνα υποστήριξε τους ιταλικούς βασιλικούς αντιστασιακούς και αργότερα απονεμήθηκε χάλκινο μετάλλιο στρατιωτικής αντοχής για αυτό.

Το 1939 παντρεύτηκε τον Γουλιέλμο ντε Πιερ ντε Μπερνί ντε Κουρταβέλ. Μαζί απέκτησαν ένα παιδί:
*την Μαρία Καμίλα (1940-), παντρεύτηκε τον Αρμάντο Ντίαζ ντελα Βικτώρια. Απέκτησαν 3 παιδιά.

Ο Γουλιέλμος ήταν πιλότος της Ιταλικής Βασιλικής Αεροπορίας (*Regia Aeronautica*) και εξαφανίστηκε την 1η Αυγούστου 1940 μετά από αεροπορική μάχη για τη Μεσόγειο (κηρύχθηκε επίσημα νεκρός από ιταλικό δικαστήριο δέκα χρόνια αργότερα, το 1950).

Το 1977, η Ελβίνα ηγήθηκε μιας ομάδας των "Black Nobility" που παρείχε υποστήριξη στον Αρχιεπίσκοπο Μαρσέλ Λεφέβρ. Συμμετείχε επίσης ενεργά στην πολιτική, ειδικότερα, υποστηρίζοντας τις πολιτικές του αντιπροέδρου των ΗΠΑ Ντικ Τσέινι και του Υπουργού Άμυνας Ντόναλντ Ράμσελντ.

Πέθανε στις 29 Αυγούστου 2004 στη Κορτίνα Ντ'Αμπέτσο σε ηλικία 90 ετών.

## Παραπομπές


Κατηγορία:Ιταλοί ευγενείς
Κατηγορία:Πριγκίπισσες της Ιταλίας
Μπομπ Σφουγγαράκης (σειρά ταινιών)

μικρογραφία|Το λογότυπο της πρώτης ταινίας
Το ***Μπομπ Σφουγγαράκης*** (πρωτότυπος τίτλος: ***SpongeBob SquarePants***) είναι σειρά ταινιών Αμερικάνικης παραγωγής βασισμένη στην ομώνυμη σειρά. Η παραγωγή έγινε από την Nickelodeon Movies και την διανομή της ανέλαβε η Paramount Pictures. Μέχρι στιγμής έχουν κυκλοφορήσει τρεις ταινίες: ''Μπομπ ο Σφουγγαράκης'' (2004), *[[Μπομπ Σφουγγαράκης: Έξω απ'τα Νερά του]]* (2015), *[[Μπομπ Σφουγγαράκης: Επιχείρηση Διάσωσης]]* (2021) και *[[Μπομπ Σφουγγαράκης: Η Αναζήτηση του Τετραγωνοπαντελόνη|Μπομπ Σφουγγαράκης: Η Αναζήτηση του Τετραγωνοπαντελονή]]* (2025).

## Ταινίες

## Υποδοχή

### Έσοδα

### Ανταπόκριση κριτικών και κοινού

## Παραπομπές


Κατηγορία:Paramount Pictures franchises
Κατηγορία:Ταινίες Μπομπ Σφουγγαράκης
Κατηγορία:Αμερικανικές σειρές ταινιών
Μπιέλα (Μαυροβούνιο)

Η **Μπιέλα** (σερβικά: *Бијела*, ιταλικά: *La Bianca*) είναι παραλιακή πόλη στο Δήμο του Χέρτσεγκ Νόβι του Μαυροβουνίου. Βρίσκεται ανατολικά του Χέρτσεγκ Νόβι και στις βορειοδυτικές ακτές του Περάσματος Βέριγκε του Κόλπου του Κότορ. Ο πληθυσμός, σύμφωνα με την απογραφή του 2003, ήταν 3.748 κάτοικοι.

Ο χρονικογράφος Ανδρέας Ζμάγεβιτς υποστήριξε ότι ο Πάπας Σίξτος Ε΄ (1521-1590) καταγόταν από μια οικογένεια που προερχόταν από την περιοχή της Μπιέλα. Σύμφωνα με τον Ζμάγεβιτς, ο πατέρας του Πάπα, Πιερτζεντίλε ντι Τζάκομο, γεννήθηκε στο χωριό Μπιέλσκε Κρουσέβιτσε, κοντά στην Μπιέλα, και μετακόμισε στην Ιταλία λόγω της τουρκικής κατάκτησης της περιοχής.

## Αδριατικά Ναυπηγεία της Μπιέλα
Στην Μπιέλα βρίσκονται τα Αδριατικά Ναυπηγεία της Μπιέλα (*Јадранско бродоградилиште Бијела*), η μεγαλύτερη ναυπηγική εγκατάσταση στο Μαυροβούνιο. Το ναυπηγείο διαθέτει δύο πλωτές δεξαμενές, χωρητικότητας 33.000 και 10.000 τόνων, και είναι εξοπλισμένο με δύο γερανούς ανυψωτικής ικανότητας 12 τόνων. Στις ναυπηγοεπισκευαστικές υπηρεσίες περιλαμβάνονται εργασίες δεξαμενισμού, καθαρισμού και υφαλοβαφής, παροχή σωληνώσεων και εξαρτημάτων, χαλυβουργικές εργασίες, μηχανολογικές και ηλεκτρολογικές εργασίες.

## Παραπομπές


Κατηγορία:Παράκτιες πόλεις στο Μαυροβούνιο
Βυζαντινή Αυτοκρατορία υπό τη Δυναστεία των Μακεδόνων

[μικρογραφία|Η Βυζαντινή Αυτοκρατορία το 1025 μ.Χ., έτος θανάτου του [Βασίλειος Β´|Βασιλείου του Βουλγαροκτόνου (Βασιλείου Β΄)]]
Η μεσαιωνική Βυζαντινή Αυτοκρατορία υπέστη μια αναγέννηση υπό την βασιλεία της δυναστείας των Μακεδόνων (867-1057) κατά την διάρκεια του τέλους του 9ου αιώνα, του 10ου αιώνα και των αρχών του 11ου αιώνα, όπου απέκτησε τον έλεγχο εδαφών στην Αδριατική Θάλασσα, την Νότια Ιταλία και υπέταξε τη Βουλγαρία. 

Οι πόλεις της αυτοκρατορίας επεκτάθηκαν και στα θέματα της αυτοκρατορίας υπήρξε μια ευημερία, λόγω της νεοανακαλυφθείσας ασφάλειας. Ο πληθυσμός αυξήθηκε, η παραγωγή αυξήθηκε και έτσι δημιουργήθηκε νέα ζήτηση, βοηθώντας στην ανάπτυξη του εμπορίου. 

Πολιτιστικά, υπήρξε σημαντική άνοδος στην εκπαίδευση και την εκμάθηση (Μακεδονική Αναγέννηση). Τα αρχαία κείμενα διατηρήθηκαν και αντιγράφησαν υπομονετικά. Η βυζαντινή τέχνη άνθισε και θαυμάσια μωσαϊκά διακόσμησαν πολλές από τις νέες εκκλησίες.

Παρόλο που η αυτοκρατορία ήταν σημαντικά μικρότερη από την βασιλεία του Ιουστινιανού, ήταν επίσης ισχυρότερη, καθώς οι επικράτειες της αυτοκρατορίας ήταν λιγότερο διεσπαρμένες γεωγραφικά και πιο ενσωματωμένες πολιτικά και πολιτισμικά. 

## Παραπομπές

Κατηγορία:Δυναστεία των Μακεδόνων
Κατηγορία:Βυζαντινή Αυτοκρατορία
Ο Παραχαράκτης

***Ο Παραχαράκτης*** (Πρωτότυπος τίτλος: Le cave se rebiffe) είναι Γαλλική κωμική ταινία του 1961 σε σκηνοθεσία Ζιλ Γκρέιντζερ και σενάριο του Μισέλ Όντιαρ. Πρωταγωνιστούν οι Ζαν Γκαμπέν, Μπερνάρ Μπλιέ και η Μάρτιν Κάρολ.

## Πλοκή
Ο Έρικ, ένας ανέντιμος μεταπωλητής αυτοκινήτων στο Παρίσι, έχει ερωτική σχέση με τη Σολάνζ, της οποίας ο άνεργος άντρας Ρομπέρ είναι εξειδικευμένος τυπογράφος και χαράκτης. 
Με τους δύο φίλους του, τον Τσαρλς και τον Λούκας, συζητά την ιδέα ότι θα μπορούσαν να χρησιμοποιήσουν τον Ρομπέρ για να τυπώσουν κάποια πλαστά χαρτονομίσματα. Γι' αυτό θα χρειαζόταν αυθεντικό χαρτί και αξιόπιστο χαράκτη. Στην πραγματικότητα, αποφασίζουν, ότι πρέπει να καλέσουν έναν εμπειρογνώμονα κι ο καλύτερος άνθρωπος για τη δουλειά είναι ο Φερντινάντ, που ζει, συνταξιούχος, 
στη Βενεζουέλα.

Ο Φερντινάντ συμφωνεί να βοηθήσει, αλλά με την προϋπόθεση ότι θα πάρει τα μισά από τα κέρδη, κάτι που βάζει τους άλλους τρεις να βρούνε τρόπο για να του μειώσουν αυτό το μερίδιο. Έχοντας επίγνωση του σχεδίου τους, ο Φερντινάντ δημιουργεί μια στενή σχέση με τον ντροπαλό Ρομπέρ. 
Όταν ο Ρομπέρ τελικά παράγει τα πλαστά χαρτονομίσματα και τα δίνει στον κλεπταποδόχο, εκείνος του δίνει μια τσάντα που είναι γεμάτη από γνήσια δολάρια. Στη συνέχεια ο Ρομπέρ κατευθύνεται προς το αεροδρόμιο και κατά την επιβίβαση του σε αεροπλάνο με προορισμό τη Βενεζουέλα, η οποία δεν έχει συνθήκη έκδοσης με τη Γαλλία, βρίσκει τον Φερντινάντ να τον περιμένει.

## Διανομή ρόλων
* Ζαν Γκαμπέν ως Φερντινάντ/ Ο Βασιλιάς
* Μπερνάρ Μπλιέ ως Σαρλ Λεπικάρ
* Μάρτιν Κάρολ ως Σολάνζ Μιντό
* Φρανκ Βιλάρ ως Έρικ Μασόν
* Μορίς Μπιρό ως Ρομπέρ Μιντό
* Αντουάν Βαλπέτρ ως Λούκας Μαλβισίν
* Ζινέτ Λεκλέρ ως Λέα
## Κυκλοφορία
Στην Ελλάδα η ταινία έκανε πρεμιέρα στις 3 Οκτωβρίου 1962 στους κινηματογράφους Αθηνά και Μαξίμ στην Αθήνα.

## Παραπομπές

## Εξωτερικοί σύνδεσμοι
* 
* 
* 

Κατηγορία:Γαλλικές ταινίες της δεκαετίας 1960
Κατηγορία:Γαλλικές κωμικές ταινίες
Κατηγορία:Γαλλόφωνες ταινίες
Κατηγορία:Γαλλικές ασπρόμαυρες ταινίες
Κατηγορία:Ταινίες σε σκηνοθεσία Ζιλ Γκρέιντζερ
Κατηγορία:Ταινίες γυρισμένες στο Παρίσι 
Κατηγορία:Ταινίες του 1961
Κατηγορία:Ταινίες σε σενάριο Μισέλ Οντιάρ
Λογοτεχνικός πράκτορας

Ο **λογοτεχνική πράκτορας** (μερικές φορές αναφέρεται ως *εκδοτικός πράκτορας* ή *εκπρόσωπος συγγραφέα*) είναι ένας παράγοντας ο οποίος εκπροσωπεί συγγραφείς και τις γραπτές τους εργασίες στους εκδότες, τους θεατρικούς παραγωγούς, τους παραγωγούς ταινιών και τα κινηματογραφικά στούντιο, και βοηθά στην πώληση και τη διαπραγμάτευση συμφωνιών. Ο λογοτεχνικός πράκτορας αντιπροσωπεύει συχνότερα μυθιστοριογράφους, σεναριογράφους και συγγραφείς μη λογοτεχνικών έργων. Πληρώνεται ένα σταθερό ποσοστό (συνήθως είκοσι τοις εκατό στις ξένες πωλήσεις και δέκα έως δεκαπέντε τοις εκατό για τις εγχώριες πωλήσεις)  από τα έσοδα των πωλήσεων που διαπραγματεύεται για λογαριασμό των πελατών τους.

## Παραπομπές


## Εξωτερικοί σύνδεσμοι
* 

Κατηγορία:Πρόσωπα των βιβλίων
Μαύρος ωκεανός

**Μαύρος Ωκεανός** (ή αλλιώς **Black Ocean**) είναι μία ελληνική δραματική τηλεοπτική σειρά, παραγωγής 2000-2001, που δημιουργήθηκε από τον Γιώργο Χρυσοβιτσάνο και προβλήθηκε από τον τηλεοπτικό σταθμό ANT1 από τις 6 Οκτωβρίου του 2000 μέχρι τις 9 Μαρτίου του 2001. Την σκηνοθεσία της σειράς ανέλαβε ο Στράτος Μαρκίδης.

Κύριο θέμα της σειράς είναι ο απαγορευμένος έρωτας μία συγγραφέως, που ταξιδεύει στην Αφρική, με τον δολοφόνο του ετεροθαλούς αδερφού της. Ο *Μαύρος Ωκεανός* προβλήθηκε για μία τηλεοπτική σεζόν και αποτελείται από 20 επεισόδια. Η παραγωγή της σειράς ξεκίνησε στα τέλη του 1999, καθώς επρόκειτο για μία μεγάλη παραγωγή που το μεγαλύτερο μέρος των γυρισμάτων της πραγματοποιήθηκαν στην Αφρική και συγκεκριμένα στην Κένυα και τη Μομπάσα. Το βασικό γυναικείο πρωταγωνιστικό ρόλο αρχικά είχε αναλάβει αρχικά η Σμαράγδα Καρύδη, ωστόσο μετά την αποχώρησή της το ρόλο της συγγραφέως *Λίνας Ιωαννίδου* ανέλαβε η Θεοφανία Παπαθωμά, αμέσως μετά το τέλος της συνεργασίας της με την επιτυχημένη σειρά *[[Άγγιγμα ψυχής]]*. Τους υπόλοιπους τρεις πρωταγωνιστικούς χαρακτήρες της σειράς ανέλαβαν ο Γιώργος Νινιός, η Νίκη Σερέτη και ο Νίκος Ψαρράς.

## Υπόθεση
Η νεαρή συγγραφέας Λίνα Ιωαννίδου (Θεοφανία Παπαθωμά) ταξιδεύει μαζί με τον σύντροφό της Αντώνη Λάμψα (Νίκος Ψαρράς) στην Κένυα με σκοπό να γνωρίσει το μέρος στο οποίο έζησε άλλα και έχασε τη ζωή του ο ετεροθαλής αδερφός της Γιάννος. Ένας επιπλέον λόγος για το ταξίδι είναι η άγνωστη μέχρι εκείνη τη στιγμή κληρονομιά που άφησε ο Γιάννος στην Λίνα, που έγινε η αιτία να χαθεί από τη ζωή. Όταν το ζευγάρι φτάσει στην Αφρική θα γνωρίσει ένα μυστηριώδη άνδρα τον Νίκο Ζατέλη (Γιώργος Νινιός), στενό συνεργάτη του Γιάννου, και τη μυστηριώδη σύντροφο του Ζατέλη, τη Ράντα (Νίκη Σερέτη). Το ζευγάρι αυτό ευθύνεται για το ανεξήγητο θάνατο του Γιάννου ενώ η Ράντα κρύβει το πραγματικό της πρόσωπο, αυτό της συζύγου του νεκρού Γιάννου. Η Λίνα, ύστερα από διάφορα γεγονότα, θα έρθει κοντά με τον Νίκο και θα γίνουν ζευγάρι χωρίς ωστόσο να γνωρίζει το παρελθόν του νέου της συντρόφου και την ανάμιξή του στη δολοφονία του αδερφού της.

## Διανομή
### Καστ
* Γιώργος Νινιός ως Νίκος Ζατέλης
* Θεοφανία Παπαθωμά ως Λίνα Ιωαννίδου
* Νίκη Σερέτη ως Ράντα
* Νίκος Ψαρράς ως Αντώνης Λάμψας
* Μάκης Ρευματάς ως Θωμάς Λάμψας
* Ευαγγελία Σέχα ως Αλίκη Λάμψα
* Μάγδα Μαυρογιάννη ως Ιωαννίδου
* Νεντέρ Αχμέτ ως Νέντερ

### Έκτακτες συμμετοχές
* Αριστοτέλης Αποσκιτής ως Γιάννος Λεοντίδης 
* Roberto Loco Boleko ως Ντέιβιντ Νκρούμα
* Δημήτρης Μιχαλτζής ως Σαμ Μαμπία
* Κωνσταντίνος Σερέτης ως Τέλης
* Κατερίνα Νικολόπουλου (I)
* Ελένη Χίου 
* Πέτρος Τσακίρης 
* Μιχάλης Σιούλας

## Επισκόπηση σειράς

## Παραπομπές


Κατηγορία:Τηλεοπτικές σειρές ΑΝΤ1
Κατηγορία:Ελληνικές δραματικές τηλεοπτικές σειρές
Διαγωνισμός Τραγουδιού Eurovision: Η Ιστορία των Fire Saga

Το ***Διαγωνισμός Τραγουδιού Eurovision: Η ιστορία των Fire Saga*** (πρωτότυπος τίτλος: ***Eurovision Song Contest: The Story of Fire Saga***) είναι αμερικανική κωμική ταινία-μιούζικαλ, σε σκηνοθεσία του Ντέιβιντ Ντόμπκιν και σε σενάριο των Άντριου Στιλ και Γουίλ Φέρελ. Η ταινία έχει θέμα τους Ισλανδούς τραγουδιστές Λαρς Έρικσονγκ και Ζίγκριτ Ερικσντότιρ (Φέρελ και Ρέιτσελ ΜακΆνταμς), στους οποίους έχει δοθεί η ευκαιρία να εκπροσωπήσουν την χώρα τους στον Διαγωνισμό Τραγουδιού Eurovision. Οι Πιρς Μπρόσναν, Νταν Στίβενς και Ντέμι Λοβάτο πρωταγωνιστούν επίσης.

Η ταινία αναμενόταν αρχικά να κυκλοφορήσει τον Μάιο 2020, παράλληλα με τον Διαγωνισμό Τραγουδιού Eurovision 2020, ωστόσο η κυκλοφορία καθυστέρησε λόγω της πανδημίας του κορωνοϊού. Η ταινία κυκλοφόρησε στο Netflix στις 26 Ιουνίου 2020.

## Ηθοποιοί

### Βασικοί ηθοποιοί
* Γουίλ Φέρελ ως Lars Erickssong
*Ρέιτσελ ΜακΆνταμς ως Sigrit Ericksdóttir
*Πιρς Μπρόσναν ως Erick Erickssong
*Νταν Στίβενς ως Alexander Lemtov
* Μελισάντι Μαχούτ ως Mita Xenakis
*Ντέμι Λοβάτο ως Katiana Lindsdóttir
*Μίκαελ Πέρσμπραντ ως Victor Karlosson, governor of the Central Bank of Iceland
*Όλαφερ Ντάρι Όλαφσον ως Neils Brongus
* Christopher Jeffers ως Johnny John John
* Joi Johannsson ως Jorn
* Alfrun Rose ως Anna
*Jóhannes Haukur Jóhannesson ως Johans
*Björn Hlynur Haraldsson ως Arnar
* Elin Petersdottir ως Helka
* Rebecca Harrod ως Brittny
* Josh Zaré ως Bill
*Bobby Lockwood ως Jeff
* Eleanor Williams ως Jenn
*Jamie Demetriou ως Kevin Swain
*Natasia Demetriou ως Nina
*Γκρέιαμ Νόρτον as himself, the Eurovision Commentator,

### Ειδικές εμφανίσεις
Εμφανίστηκαν επίσης οι :

*  John Lundvik (διαγωνιζόμενος)
*  Anna Odobescu (διαγωνιζόμενη)
*  Bilal Hassani (διαγωνιζόμενη)
*  Loreen (νικήτρια)
*  Jessy Matador (διαγωνιζόμενος)
*  Alexander Rybak (νικητής το 2009 & διαγωνιζόμενος το 2018)
*  Jamala (νικήτρια)
*  Elina Nechayeva (διαγωνιζόμενη)
*  Conchita Wurst (νικήτρια)
*  Netta (νικήτρια)

### Τραγούδια

## Εξωτερικοί σύνδεσμοι
* 
* Επίσημη σελίδα της ταινίας στο Netflix

Κατηγορία:Αμερικανικές κωμικές ταινίες
Κατηγορία:Μιούζικαλ
Κατηγορία:Ταινίες γυρισμένες στα Warner Bros. Studios Leavesden
Κατηγορία:Ταινίες του 2020
Κατηγορία:Αμερικανικές ταινίες
Κατηγορία:Αγγλόφωνες ταινίες
Κατηγορία:Ταινίες του Netflix